turjo4nis/wikipedia-bn-dump-20250701 huggingface dataset:
এনকাউন্টার (২০১৩-এর চলচ্চিত্র)

এনকাউন্টার ২০১৩ সালের একটি ভারতীয় বাংলা ছবি।ছবিটির পরিচালক সুমন মুখোপাধ্যায় ও প্রযোজক কামিনী তিওয়ারি।নতুন মুখ ধীরজ পণ্ডিত ও কোয়েল দাস মুখ্য চরিত্রে অভিনয় করেছে।

কাহিনী 
ছবিটি চারজন ভালোলোকের দুষ্কৃতকারীদের জগতে প্রবেশ করার আগে-পরে ঘটনা নিয়ে সাজানো।

অভিনয়ে 
 ধীরজ পণ্ডিত
 কোয়েল দাস
 ফেরদৌস আহমেদ
 রাজেশ শর্মা
 শান্তিলাল মুখার্জি
 পল্লবী চট্টোপাধ্যায়
 বিশ্বজিৎ চক্রবর্তী
 রিতা কয়রাল
 সৌমেন মহাপাত্র

তথ্যসূত্র

বহিঃসংযোগ 
 ইন্টারনেট মুভি ডেটাবেজে এনকাউন্টার

২০১৩-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
২০১৩-এর অ্যাকশন থ্রিলার চলচ্চিত্র
পশ্চিমবঙ্গ পুলিশের কাল্পনিক চিত্রায়ণ
মেক্সিকো জাতীয় অনূর্ধ্ব-১৭ ফুটবল দল

মেক্সিকো জাতীয় অনূর্ধ্ব-১৭ ফুটবল দল, এল ত্রি বা এল ত্রিকলর বা লস নিনোজ হেরোজ নামেও পরিচিত, অনূর্ধ্ব-১৭ পর্যায়ে ফুটবলে মেক্সিকোর প্রতিনিধিত্ব করে। মেক্সিকোর ফুটবলের নিয়ন্ত্রণকারী সংস্থা মেক্সিকান ফুটবল কনফেডারেশন এই দলের নিয়ন্ত্রণ করে। এই দলের প্রধান কোচ মারিও আর্তেগা। মেক্সিকো অনূর্ধ্ব-১৭ দল ২ বারের ফিফা অনূর্ধ্ব-১৭ বিশ্বকাপ বিজয়ী এবং ৭ বারের কনকাকাফ অ-১৭ চ্যাম্পিয়নশিপ বিজয়ী।

প্রতিযোগিতামূলক রেকর্ড
সোনালি রঙ ব্রাজিলের জয় নির্দেশ করে

ফিফা অনূর্ধ্ব-১৭ বিশ্বকাপ

কনকাকাফ অ-১৭ চ্যাম্পিয়নশিপ

দলীয় সম্মাননা
ফিফা অনূর্ধ্ব-১৭ বিশ্বকাপ
 বিজয়ী (২): ২০০৫, ২০১১
 রানার আপ (১): ২০১৩
 চতুর্থ স্থান (১): ২০১৫

কনকাকাফ অনূর্ধ্ব-১৭ চ্যাম্পিয়নশিপ
 বিজয়ী (৭): ১৯৮৫, ১৯৮৭, ১৯৯১, ১৯৯৬, ২০১৩, ২০১৫, ২০১৭
 রানার আপ (১): ১৯৯২
 তৃতীয় স্থান (১): ১৯৮৩
 চতুর্থ স্থান (১): ১৯৯৪

তথ্যসূত্র

বহিঃসংযোগ

মেক্সিকো জাতীয় ফুটবল দল
ফিফা অনূর্ধ্ব-১৭ বিশ্বকাপ বিজয়ী দেশ
ফিফা অনূর্ধ্ব-২০ বিশ্বকাপ

ফিফা অনূর্ধ্ব-২০ বিশ্বকাপ হলো অনূর্ধ্ব-২০ পুরুষ খেলোয়াড়দের জন্য ফিফা কর্তৃক আয়োজিত একটি ফুটবল প্রতিযোগিতা।১৯৭৭ সালে তিউনিসিয়ায় প্রথম আসর অনুষ্ঠিত হয়।প্রতি দুই বছর অন্তর অন্তর এই প্রতিযোগিতা অনুষ্ঠিত হয়। ২০০৫ সাল পর্যন্ত এটি ফিফা ইয়ুথ চ্যাম্পিয়নশিপ নামে পরিচিত ছিলো

ইতিহাস
১৯৭৭ সালে শুরু হওয়া প্রতিযোগিতাটির এখন পর্যন্ত ২১ টি আসর অনুষ্ঠিত হয়েছে।প্রতিযোগিতায় শুধুমাত্র ২০ বছরের কম বয়সীরাই খেলতে পারবে।সবচেয়ে সফল দল আর্জেন্টিনা ছয়টি শিরোপা অর্জন করেছে।পাঁচটি শিরোপা নিয়ে দ্বিতীয় অবস্থানে ব্রাজিল।সার্বিয়া ও পর্তুগালের দুইটি করে শিরোপা আছে।ঘানা,জার্মানি,ফ্রান্স,রাশিয়া(সোভিয়েত ইউনিয়ন হিসেবে),স্পেন ও ইংল্যান্ড একবার করে শিরোপা জিতেছে।

মেয়েদের জন্য ফিফা অনূর্ধ্ব-২০ মহিলা বিশ্বকাপ নামে একটি প্রতিযোগিতা চালু আছে।

যোগ্যতা নির্ধারণ
স্বাগতিক দেশ স্বয়ংক্রিয়ভাবে প্রতিযোগিতায় খেলার যোগ্যতা অর্জন করে।বাকি দলগুলো ছয়টি আঞ্চলিক কনফেডারেশন কর্তৃক আয়োজিত বাছাইপর্ব খেলে উত্তীর্ণ হয়।

ফলাফল

সারসংক্ষেপ

ফিফা বিশ্ব যুব চ্যাম্পিয়নশিপ

ফিফা অনূর্ধ্ব-২০ বিশ্বকাপ

 সংক্ষিপ্ত:
 অ.স.প. – অতিরিক্ত সময়ে

দেশ হিসেবে সফলতা
নিচের ৩৬ টি দল কমপক্ষে সেমি ফাইনাল পর্যন্ত এসেছে।

১ যুগ্লোস্লোভিয়া হিসেবে।

পুরস্কার

গোল্ডেন বল
আসরের সবচেয়ে ভালো খেলা খেলোয়াড়ককে এডিডাস গোল্ডেন বল পুরস্কার দেয়া হয়।২০০৭ সাল থেকে ২য় ও ৩য় সেরা খেলোয়াড়কে যথাক্রমে সিলভার বল ও ব্রোঞ্জ বল দেয়া হয়।

গোল্ডেন বুট
গোল্ডেন বুট (বাণিজ্যিকভাবে এডিডাস গোল্ডেন বুট নামে পরিচিত) যে সবচেয়ে বেশি গোল দেয় তাকে দেওয়া হয়।গোলসংখ্যা একই হলে বেশি এসিস্টদাতাকে দেওয়া হয়

গোল্ডেন গ্লোভস
আসরের সেরা গোলকিপারকে গোল্ডেন গ্লোভস পুরস্কার দেওয়া হয়।

ফেয়ার প্লে
যে দল সবচেয়ে বেশি নিয়মানুবর্তী সেই দলকে ফেয়ার প্লে পুরস্কার দেয়া হয়।

রেকর্ড ও পরিসংখ্যান
 বিশ্বকাপে সবচেয়ে বেশি উপস্থিতি ১৮, 
 একটানা সবচেয়ে বেশি উপস্থিতি ১৬,  (১৯৮১–২০১১).
 সবচেয়ে বেশি শিরোপা জয় (খেলোয়াড়)
২টি, ৩জন খেলোয়াড়:
 ফার্নান্দো ব্রাসার্দ(, ১৯৮৯, ১৯৯১)
 জোয়াও ভিয়েরা পিন্টো (, ১৯৮৯, ১৯৯১)
 সার্হিও আগুয়েরো (, ২০০৫, ২০০৭)

আরো দেখুন 

 ফিফা অনূর্ধ্ব-১৭ বিশ্বকাপ
 গ্রীষ্মকালীন অলিম্পিকে ফুটবল

তথ্যসূত্র

অনূর্ধ্ব-২০ ফুটবল
ফুটবল প্রতিযোগিতা
অ-২০ বিশ্বকাপ
বিশ্ব চ্যাম্পিয়নশিপ
১৯৭৭-এ প্রবর্তিত
ফিফা অনূর্ধ্ব-২০ বিশ্বকাপ
খাচাতুর আবভানি উদ্যান

খাচাতুর আবভানি উদ্যান ( Khachatur Abovyani Purak),  একটি সর্বসাধারণের জন্য উদ্যান, আর্মেনিয়া ইয়েরেভানের কেন্ট্রন জেলা অবস্থিত। উদ্যানটি, অভিভেন স্ট্রিট এর সূচনা স্থান। ইয়েরেভান স্টেট মেডিকেল ইউনিভার্সিটি উদ্যানটি দক্ষিণ প্রান্তে অবস্থিত।

উদ্যানটি ১৯ শতকের সুপরিচিত আর্মেনিয়ান লেখক, খাচাতুর আবভানি -এর নামে নামকরণ করা হয়।

উদ্যানটি তে একটি বৃত্তাকার আকৃতির বাগান আছে, তার কেন্দ্রবিন্দু হল খাচাতুর আবভানি -এর একটি মূর্তি। উদ্যানটি ১৯৫০ সালে খোলা হয়।

তথ্যসূত্র 

ইয়েরেভানের উদ্যান
ইয়েরেভানের দর্শনীয় স্থান
ফ্রান্স জাতীয় অনূর্ধ্ব-১৭ ফুটবল দল

ফ্রান্স জাতীয় অনূর্ধ্ব-১৭ ফুটবল দল, লে ব্লুত বা লে ত্রিকলর নামেও পরিচিত, অনূর্ধ্ব-১৭ পর্যায়ে ফুটবলে ফ্রান্সের প্রতিনিধিত্ব করে। ফ্রান্সের ফুটবলের নিয়ন্ত্রণকারী সংস্থা ফরাসি ফুটবল ফেডারেশন এই দলের নিয়ন্ত্রণ করে। এই দলের প্রধান কোচ পাত্রিক গঁফালন। ফ্রান্স অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী।

প্রতিযোগিতামূলক রেকর্ড
সোনালি রঙ ফ্রান্সের জয় নির্দেশ করে

ফিফা অনূর্ধ্ব-১৭ বিশ্বকাপ

উয়েফা অনূর্ধ্ব-১৭ চ্যাম্পিয়নশিপ

দলীয় সম্মাননা
ফিফা অনূর্ধ্ব-১৭ বিশ্বকাপ
চ্যাম্পিয়ন (১): ২০০১

উয়েফা ইউরোপীয় অনূর্ধ্ব-১৭ চ্যাম্পিয়নশিপ
চ্যাম্পিয়ন (২): ২০০৪, ২০১৫
রানার আপ (৪): ১৯৯৬, ২০০১, ২০০২, ২০০৮

মঁতাইগু টুর্নামেন্ট
চ্যাম্পিয়ন (৯): ১৯৭৬, ১৯৭৭, ১৯৮৩, ১৯৯৬, ১৯৯৭, ১৯৯৮, ২০০১, ২০০৫, ২০০৬

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট  

ফ্রান্স জাতীয় ফুটবল দল
ফিফা অনূর্ধ্ব-১৭ বিশ্বকাপ বিজয়ী দেশ
ফ্রান্সে যুব ফুটবল
শ্রীকাইল সরকারি কলেজ

শ্রীকাইল সরকারি কলেজ  বাংলাদেশের কুমিল্লা জেলা, মুরাদনগর উপজেলা, বাঙ্গরা বাজার থানাঅন্তর্গত শ্রীকাইল গ্রামে অবস্থিত একটি স্নাতক পর্যায়ের কলেজ। ক্যাপ্টেন ডা. নরেন্দ্রনাথ দত্ত কর্তৃক ১৯৪১ সালে স্থাপিত কলেজটি এরই মধ্যে বাংলাদেশের অন্যতম সেরা শিক্ষাপ্রতিষ্ঠান হিসেবে পরিচিতি লাভ করে যার ধারাবাহিকতায় ২০১৮ সালে কলেজটিকে সরকারিকরণ করা হয়। কলেজটির উচ্চমাধ্যমিক শাখাটি কুমিল্লা মাধ্যমিক ও উচ্চমাধ্যমিক শিক্ষাবোর্ড এবং স্নাতক শাখাটি জাতীয় বিশ্ববিদ্যালয়ের অধিভুক্ত।

ইতিহাস
কুমিল্লা জেলার মুরাদনগর থানার অন্তর্গত শ্রীকাইল গ্রামে ১৯৪১ খ্রিস্টাব্দে প্রতিষ্ঠিত হয়। সমাজসেবক হিসেবে খ্যাত ক্যাপ্টেন নরেন্দ্রনাথ দত্ত কলেজটি প্রতিষ্ঠা করেন। শ্রম এবং মেধার মাধ্যমে অত্যন্ত দরিদ্র অবস্থা থেকে তিনি বিপুল সম্পদ গড়ে তুলেছিলেন। তদানীন্তন ত্রিপুরা জেলার (বৃহত্তর কুমিল্লা) মধ্যে শ্রীকাইল কলেজ ছিল প্রথম গ্রেডের দ্বিতীয় কলেজ। কলেজটি যাত্রা শুরু করে মাত্র ৫২ জন ছাত্র নিয়ে এবং ২০০০ সালে এর ছাত্র সংখ্যা দাঁড়ায় প্রায় ৯০০। শুরুতে এই কলেজে কোন ছাত্রী ছিল না। ২০০০ সালে ছাত্রীর সংখ্যা দাঁড়ায় প্রায় ৪০০।

এ কলেজের প্রথম অধ্যক্ষ ছিলেন ড. অতীন্দ্রনাথ বসু। ১৯৫৭ সালে বন্ধ হয়ে কলেজটি আবার ১৯৬৩ সালে চালু হয়। তখন অধ্যক্ষের দায়িত্ব পালন করেন অধ্যাপক আব্দুল ওয়াদুদ। তাকে কলেজের দ্বিতীয় প্রতিষ্ঠাতাও বলা হয়।

ফলাফল
কলেজের ছাত্রছাত্রীরা উচ্চ মাধ্যমিক পরীক্ষায় ভাল ফলাফল অর্জন করে। তবে কলেজটি প্রথমে সবার দৃষ্টি আকর্ষণ করে ১৯৪৫ সালে যখন এই কলেজের ছাত্র অরুণ দত্ত অবিভক্ত বাংলার উচ্চ মাধ্যমিক পরীক্ষায় প্রথম স্থান অর্জন করেন।যুগ উপযোগী পাঠ দানের অভাব, গত কয়েক বৎসর ধরে কলেজ টির ফলাফল সন্তোষজনক নয়।।

ভবনসমূহ
কলেজের গ্রন্থাগারে ছয় হাজার গ্রন্থ এবং সাময়িকী রয়েছে। কলেজ গবেষণাগার প্রয়োজনীয় যন্ত্রপাতি দ্বারা সুসজ্জিত। কলেজের ছাত্র-ছাত্রীরা আন্তঃকলেজ ক্রীড়ায় নিয়মিত যোগদান করে থাকে। এই কলেজে বিএনসিসি এবং রোভার স্কাউটিং ইউনিটও রয়েছে। কলেজটির অর্থনৈতিক অবস্থা বেশ দৃঢ়। কলেজের আয়ের উৎস হচ্ছে জমি (৩০ একর), সালদা নদী এলাকায় অবস্থিত সম্পত্তি, শ্রীকাইল বাজারের কিছু দোকানপাট, ছাত্রবেতন এবং সরকারি অনুদান। কলেজের অবকাঠামোর মধ্যে রয়েছে একটি তিনতলা একাডেমিক-প্রশাসনিক ভবন, অধ্যক্ষের জন্য একটি তিনতলা আবাসিক ভবন, শিক্ষকদের জন্য ২০টি আবাসিক ফ্ল্যাট, একটি মিলনায়তন এবং অবিবাহিত শিক্ষকদের জন্য ১৪টি বাসকক্ষ।

কৃতি শিক্ষার্থী
কলেজের প্রাক্তন ছাত্র-ছাত্রীদের মধ্যে রয়েছেন বরেণ্য শিক্ষক, প্রকৌশলী, ডাক্তার, আইনজীবী, সরকারি কর্মকর্তা, সেনা কর্মকর্তা, রাজনীতিবিদ ও সমাজকর্মী সহ অন্যান্য পেশাজীবী। মুক্তিযুদ্ধের সময় শ্রীকাইল কলেজ গৌরবজনক ভূমিকা পালন করে। এই কলেজের দুইজন ছাত্র মোঃ মোর্শেদ এবং হাসান আলী মুক্তিযুদ্ধে শহীদ হন। প্রাক্তন ছাত্র শাহ্জাহান সিদ্দিকী মুক্তিযুদ্ধে বীরত্ব প্রদর্শনের জন্য ‘বীর বিক্রম’ খেতাবে ভূষিত হন।

কুমিল্লা জেলার মহাবিদ্যালয়
১৯৪১-এ প্রতিষ্ঠিত শিক্ষাপ্রতিষ্ঠান
রজনীকান্ত গুহ

রজনীকান্ত গুহ ছিলেন পূর্ববঙ্গের একজন বড় স্বদেশী আন্দোলন কর্মী এবং শিক্ষাবিদ, সুপন্ডিত, ব্রাহ্মনেতা ও লেখক।  এছাড়া বাংলা, ইংরেজি, সংস্কৃত, গ্রীক, ফরাসি, ল্যাটিন ভাষা জানতেন। তিনি ১৩ ডিসেম্বর ১৯৪৫ সালে মৃত্যুবরণ করেন।

জন্ম
ঘাটাইল উপজেলার জামুরিয়া গ্রামে ১৯ অক্টোবর ১৮৬৭ সালে তিনি জন্মগ্রহণ করেন।

শিক্ষাজীবন
তিনি প্রথম শ্রেণীতে এমএ পাস করেন (১৮৯৩)।

কর্মজীবন
এলএমএস কলেজ (ভবানীপুর) শিক্ষকতা শুরু করেন (১৮৯৪) এবং কলকাতা সিটি কলেজ ইংরেজির অধ্যাপক ছিলেন (১৮৯৪-১৮৯৬)। ব্রজমোহন কলেজ (বরিশাল) অধ্যাপক ও অধ্যক্ষ পদে কাজ করেন (১৯০১-১৯১১)।  আনন্দ মোহন কলেজ (ময়মনসিংহ) অধ্যাপক হিসেবে ছিলেন (১৯১১)। কলকাতা বিশ্ববিদ্যালয়'র অধ্যাপক হিসেবে যোগদান করেন (১৯১৩)। এরপর কলিকাতা সিটি কলেজ নিযুক্ত হন (১৯৩৬)।

উল্লেখযোগ্য গ্রন্থ
 সম্রাট মার্কাস অরেলিয়াস (মূল গ্রীক থেকে অনুবাদ)
 আন্টোনিয়াসের আত্মচিন্তা (গ্রীক থেকে অনুবাদ)
 মেগাস্থিনিসের ভারত বিবরণ (অনুবাদ)
 সক্রেটিস

তথ্যসূত্র

১৮৬৭-এ জন্ম
১৯৪৫-এ মৃত্যু
ইংল্যান্ড জাতীয় অনূর্ধ্ব-১৭ ফুটবল দল

ইংল্যান্ড জাতীয় অনূর্ধ্ব-১৭ ফুটবল দল, থ্রি লায়ন্স নামেও পরিচিত, অনূর্ধ্ব-১৭ পর্যায়ে ফুটবলে ইংল্যান্ডের প্রতিনিধিত্ব করে। ইংল্যান্ডের ফুটবলের নিয়ন্ত্রণকারী সংস্থা দ্য ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ স্টিভ কুপার। ইংল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী।

প্রতিযোগিতামূলক রেকর্ড 
সোনালি রঙ ইংল্যান্ডের জয় নির্দেশ করে

ফিফা অনূর্ধ্ব-১৭ বিশ্বকাপ

উয়েফা অনূর্ধ্ব-১৭ চ্যাম্পিয়নশিপ

দলীয় সম্মাননা 
ফিফা অনূর্ধ্ব-১৭ বিশ্বকাপ
বিজয়ী (১): ২০১৭
উয়েফা ইউরোপীয় অনূর্ধ্ব-১৭ চ্যাম্পিয়নশিপ
বিজয়ী (২): ২০১০, ২০১৪
আলগার্ভ টুর্নামেন্ট
বিজয়ী (৩): ২০০৭-০৮, ২০০৯-১০, ২০১১-১২
নর্দিক টুর্নামেন্ট
বিজয়ী (২): ২০০৯-২০১০, ২০১০-১১
এফএ আন্তর্জাতিক অনূর্ধ্ব-১৭ টুর্নামেন্ট
বিজয়ী (২): ২০১০-১১, ২০১১-১২

তথ্যসূত্র

বহিঃসংযোগ 
 ইংল্যান্ড জাতীয় অনূর্ধ্ব-১৭ প্রাতিষ্ঠানিক ওয়েবসাইট

ইংল্যান্ডের জাতীয় ফুটবল দল
ফিফা অনূর্ধ্ব-১৭ বিশ্বকাপ বিজয়ী দেশ
মফিজ উদ্দিন আহমেদ

মফিজ উদ্দিন আহমেদ ঢাকা বিশ্ববিদ্যালয় রসায়ন বিভাগের ইমেরিটাস অধ্যাপক ছিলেন।

ইতিহাস
তিনি  বহু পেশাগত ও সামাজিক সংগঠনের সাথেও নানাভাবে যুক্ত ছিলেন এবং ঢাকা বিশ্ববিদ্যালয় অধ্যাপনাকালীন বিভিন্ন গুরুত্বপূর্ণ দায়িত্ব পালন করেন,  এরপর সিনট, সিন্ডিকেট সদস্য ছিলেন। তার রচিত অসংখ্য গবেষণা প্রবন্ধ দেশে ও বিদেশে বিভিন্ন পত্রপত্রিকায় ও জার্নালে প্রকাশিত হয়। ২৬ সেপ্টেম্বর ১৯৯৭ সালে তিনি মৃত্যুবরণ করেন।

জন্ম
তিনি ঘাটাইল উপজেলার গাংগাইর গ্রামে ২ মে ১৯২১ সালে জন্মগ্রহণ করেন।

শিক্ষাজীবন
তিনি ঢাকা বিশ্ববিদ্যালয় থেকে রসায়নে  বিএসসি (১৯৪২) ও এমএসসি (১৯৪৪) ডিগ্রি  লাভ করেন। যুক্তরাষ্ট্রে পেন্সিল্‌ভেনিয়া বিশ্ববিদ্যালয় থেকে পিইচডি ডিগ্রি লাভ করেন (১৯৪৮)।

কর্মজীবন
তিনি ঢাকা বিশ্ববিদ্যালয় রাসায়ন বিভাগে শিক্ষক হিসেবে যোগদান করেন। তিনি জাহাঙ্গীর নগর বিশ্ববিদ্যালয়'র প্রথম উপাচার্য নিযুক্ত হন (১৯৭২)। এছাড়া তিনি যুক্তরাষ্ট্রের ‘ফি লামডো আফসিলন’ (১৯৪৭), সিগমাসিকস সদস্য (১৯৪৮), সেন্ট্রাল পাবলিক সার্ভিস কমিশনের সদস্য (১৯৬৯), বাংলাদেশ বিজ্ঞান ও শিল্প গবেষণা পরিষদ (বিসিএসআইআর)-এর প্রথম চেয়ারম্যান এবং বাংলাদেশ ক্যামিকেল সোসাইটির সভাপতি (১৯৭৩-১৯৮০) ও জাতীয় শিক্ষা কমিশনের চেয়ারম্যান ছিলেন (১৯৮৭)।

সফলতা
তিনি বাংলাদেশ সরকারের মহান স্বাধীনতা দিবস সম্মানে ভূষিত হন (১৯৮৬)।

তথ্যসূত্র

১৯২১-এ জন্ম
১৯৯৭-এ মৃত্যু
স্বাধীনতা পুরস্কার বিজয়ী
জাহাঙ্গীরনগর বিশ্ববিদ্যালয়ের উপাচার্য
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
বাংলাদেশ বিজ্ঞান একাডেমির ফেলো
১৯২০-এর দশকে জন্ম
টাঙ্গাইল জেলার ব্যক্তি
আবদুল আলীম আল-রাজী

আলীম আল রাজী (১৯২৫ - ১৯৮৫) হলেন একজন রাজনীতিবিদ এবং সাংবাদিক। পাকিস্তান গণপরিষদে তিনি সব জোরালো বক্তব্য রাখতেন এবং তিনি একজন দক্ষ পাল্যামেন্টারিয়ান ছিলেন। সর্বজনীন ভোটাধিকার, পাল্যামেন্টারি গণতন্ত্র, পূর্ব বাংলার স্বায়ত্তশাসন, বাক, ব্যক্তি ও সংবাদপত্রের স্বাধানতার দাবিতে জাতীয় পরিষদে সোচ্চার ও আপোসহীন ভূমিকা পালন করেন তিনি।

জন্ম 
তিনি দেলদুয়ার থানার বরটিয়া গ্রামে ১৯২৫ সালে জন্মগ্রহণ করেন।

শিক্ষাজীবন 
তিনি কলিকাতা বিশ্ববিদ্যালয় থেকে এমএ এবং বিএল পাস করেন, এছাড়া লন্ডন বিশ্ববিদ্যালয় থেকে ইতিহাস ও আইনে দু’বার পিএইচডি এবং বার-এট-ল ডিগ্রি অর্জন করেন। তিনি কলকাতা আলিয়া মাদ্রাসা থেকে ‘মোমতাজুল মোহাদ্দেসীন’ (রিসার্চ স্কলার, ডবল গোল্ড মেডালিস্ট) খেতাব লাভ করেন।

কর্মজীবন 
লন্ডনে অবস্থানকালে তিনি লন্ডনের মুসলিম ওয়েলফেয়ার এসোসিয়েশনের চেয়ারম্যান নিযুক্ত হন (১৯৪৯-১৯৫৫), এবং তদানীন্তন পাকিস্তান জাতীয় পরিষদের সদস্য ছিলেন (১৯৬৫-১৯৬৯)। তিনি স্বল্পকাল ঢাকা বিশ্ববিদ্যালয়ে অধ্যাপনা করেছেন। ভাসানী ন্যাপের সভাপতির দায়িত্ব পালন করেন। বাংলাদেশ সুপ্রিম কোর্ট আইনজীবী সমিতির সভাপতি ছিলেন (১৯৭৪-১৯৭৫)। টাঙ্গাইল জেলা সমিতির সভাপতি হিসেবে দায়িত্ব পালন করেন (১৯৬২-১৯৭৪)।

উল্লেখযোগ্য বই 
তার উল্লেখযোগ্য বইঃ

 বিশ্বনবী ও হযরত আয়েশা
 আরাকানের পথে
 মোসলমানদের জেনে রাখা ভালো

উল্লেখযোগ্য প্রতিষ্ঠান 
তিনি ঢাকা সিটি কলেজ (১৯৫৭), নাগরপুর ডিগ্রি কলেজ (১৯৬৬) এবং লাউহাটী উচ্চ বালিকা বিদ্যালয়ের প্রতিষ্ঠাতা।

সাংবাদিকতায় অবদান 

একজন সুলেখক হিসেবে তার খ্যাতি ছিল। তার সম্পাদনায় প্রকাশিত হতো সাপ্তাহিক ‘দূরবীন’ (টাঙ্গাইল) ও ‘দি ওরিয়েন্টাল টাইমস’ (লন্ডন)।

মৃত্যু 

১৯৮৫ সালের ১৫ মার্চ তিনি মৃত্যুবরণ করেন।

তথ্যসূত্র 

১৯২৫-এ জন্ম
১৯৮৫-এ মৃত্যু
টাঙ্গাইল জেলার রাজনীতিবিদ
মাদ্রাসা-ই আলিয়া, কলকাতার প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
পাকিস্তান জাতীয় পরিষদ সদস্য ১৯৬৫-১৯৬৯
টাঙ্গাইল জেলার ব্যক্তি
ঢাকা বিশ্ববিদ্যালয়ের শিক্ষক
আব্দুল মান্নান (টাঙ্গাইলের রাজনীতিবিদ)

আব্দুল মান্নান (৭ অক্টোবর ১৯২৯ - ৪ এপ্রিল ২০০৫) ছিলেন একজন বাংলাদেশি রাজনীতিবিদ ও সাবেক সংসদ সদস্য। ১৯৭২ সালের এপ্রিল থেকে ১৯৭৩ সালের মার্চ পর্যন্ত স্বরাষ্ট্রমন্ত্রী ছিলেন।

ইতিহাস 
তিনি পাকিস্তানি হানাদার বাহিনীকে বিতাড়িত করার জন্য স্বাধীন বাংলা বেতার কেন্দ্র থেকে মনস্তাত্ত্বিক যুদ্ধ পরিচালনা করে মুক্তিযোদ্ধাদের উৎসাহ, উদ্দীপনা, সাহস ও অনুপ্রেরণা জুগিয়েছেন (১৯৭১)। ৬ দফা (১৯৬৬) ও গণঅভ্যুত্থানে (১৯৬৯) তার ভূমিকা উজ্জ্বল। তিনি দেশের রাজনীতির উত্থান-পতনের ঘটনাবহুল সময়ের সাক্ষী। মুক্তিযুদ্ধকালীন সময়ে মুজিব নগর থেকে তার প্রতিষ্ঠিত সাপ্তাহিক জয়বাংলা নামে একটি পত্রিকা বের হতো। ৪ এপ্রিল ২০০৫ সালে তিনি মৃত্যুবরণ করেন।

জন্ম 
তিনি ৭ অক্টোবর ১৯২৯ সালে টাঙ্গাইল সদর উপজেলার কাতুলী ইউনিয়নে গলাটিয়া গ্রামে জন্মগ্রহণ করেন।

রাজনৈতিক ও কর্মজীবন 
তিনি তৎকালীন টাঙ্গাইল মাহফিল (টাঙ্গাইল জেলা সমিতি)-এর সাধারণ সম্পাদক ছিলেন (১৯৪৮)। ১৯৪৮ সালে ভাষা আন্দোলনের কারণে বঙ্গবন্ধু জেলে গেলে তার সাথে বঙ্গবন্ধুর পরিচয় হয়। তিনি টাঙ্গাইল মহকুমা আওয়ামী লীগের সভাপতি ও পরবর্তী জেলা আওয়ামী লীগের সভাপতি নির্বাচিত হন (১৯৬৫)। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি আওয়ামী লীগের প্রার্থী হিসেবে বিপুল ভোটে এমএনএ নির্বাচিত হন (১৯৭০)। এবং তাকে স্বাধীন বাংলা বেতার কেন্দ্রের প্রচার বিভাগের দায়িত্ব দেন (১৯৭১)। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন টাংগাইল-৬ আসন থেকে সংসদ সদস্য নির্বাচিত হন।

গণপ্রজাতন্ত্রী বাংলাদেশ সরকারের প্রথম স্বরাষ্ট্রমন্ত্রী ও পরে স্বাস্থ্যমন্ত্রী ছিলেন (১৯৭৪)। তৃতীয়বার সংসদ সদস্য নির্বাচিত হয়ে স্থানীয় সরকার পল্লী উন্নয়ন ও সমবায় মন্ত্রণালয় সম্পর্কিত সংসদীয় স্থায়ী কমিটির চেয়ারম্যান নিযুক্ত হন (১৯৯৬)।

তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয় এবং ওয়ারী ক্লাব প্রতিষ্ঠা করতে সহায়তা করেছিলেন।

তথ্যসূত্র 

১৯২৯-এ জন্ম
২০০৫-এ মৃত্যু
বাংলাদেশ আওয়ামী লীগের রাজনীতিবিদ
সপ্তম জাতীয় সংসদ সদস্য
টাঙ্গাইল জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
মোশতাক আহমেদের মন্ত্রিসভার সদস্য
শেখ মুজিবুর রহমানের তৃতীয় মন্ত্রিসভার সদস্য
শেখ মুজিবুর রহমানের চতুর্থ মন্ত্রিসভার সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশের স্বরাষ্ট্রমন্ত্রী
বাংলাদেশের স্বাস্থ্য ও পরিবার কল্যাণ মন্ত্রী
বাংলাদেশ কৃষক শ্রমিক আওয়ামী লীগের রাজনীতিবিদ
শেখ মুজিবুর রহমানের প্রথম মন্ত্রিসভার সদস্য
সাইয়িদ আতীকুল্লাহ

সাইয়িদ আতীকুল্লাহ (১৯৩৩-১৯৯৮) ছিলেন একজন বাংলাদেশী লেখক, কবি, এবং সাংবাদিক। ১৯৭৪ সালে তিনি তার ছোটগল্পের জন্য বাংলা একাডেমি সাহিত্য পুরস্কার লাভ করেন।

জীবনী
আঠারদানা, ঘাটাইল উপজেলায় ১৯৩৩ সালে তিনি জন্মগ্রহণ করেন। তার বড় পরিচয় ছিলো সমসায়কি সময়ের একজন কবি ও গল্পকার। তিনি ১৪ নভেম্বর ১৯৯৮ সালে মৃত্যুবরণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি অর্জন করেন।

কর্মজীবন
১৯৫২-র ভাষা আন্দোলনএ অংশগ্রহণ করে কারারুদ্ধ হন। তিনি জনতা ব্যাংকের ডেপুটি জেনারেল ম্যানেজার ছিলেন। একাত্তরের মুক্তিযুদ্ধ ও আশির দশকে স্বৈরাচারবিরোধী আন্দোলনেও তিনি সক্রিয় অংশগ্রহণ করেন। তার প্রধান অবদান সাহিত্যে। কবিতা তার আত্মপ্রকাশের প্রধান মাধ্যম, তবে তিনি অনেক গল্পও রচনা করেছেন। তার ছিল একটি প্রতিবাদী কণ্ঠ; সাংবাদিকতা ও সাহিত্যকর্ম উভয় ক্ষেত্রেই তার প্রতিবাদী ও সংগ্রামী চেতনার প্রকাশ ঘটেছে। তিনি সাংবাদিকতায় যেমন নিপুণ পর্যবেক্ষণ ক্ষমতার স্বাক্ষর রেখেছেন, সাহিত্যেও তেমনি তীক্ষ্ণ জীবনবোধ ও সমাজবাস্তবতার পরিচয় দিয়েছেন। মননশীলতা ও মহত্ত্বচেতনা তাকে সাহিত্যাঙ্গনে স্বতন্ত্র মর্যাদা দিয়েছে। তার কবিতার ভাষা অকপট এবং বর্ণনাভঙ্গিও আবেগমুক্ত। তার কণ্ঠে শ্লেষ ছিল, কিন্তু তা ছিল শিল্পময়।

উল্লেখযোগ্য গ্রন্থ
 কাব্য
 আমাকে ছাড়া অনেক কিছু
 আঁধির যতো শত্রু-মিত্র
 অদম্য পথিকের গান
 এই যে তুমুল বৃষ্টি 
 বুধবার রাতে (গল্প গ্রন্থ)
 সেগডেন হ্রদ (অনুবাদ)

মৃত্যু 

আতিকুল্লাহ ১৯৯৮ সালে মারা যান।

তথ্যসূত্র

বাংলা একাডেমি সাহিত্য পুরস্কার বিজয়ী
বাংলাদেশী সাহিত্যিক
বাংলাদেশী পুরুষ লেখক
বাংলাদেশী ছোটগল্পকার
১৯৩৩-এ জন্ম
১৯৯৮-এ জন্ম
২০শ শতাব্দীর বাংলাদেশী কবি
মুক্তিবাহিনীর কর্মকর্তা
২০শ শতাব্দীর সাংবাদিক
বাঙালি লেখক
১৯৯৮-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
টাঙ্গাইল জেলার ব্যক্তি
বাংলাদেশী সাংবাদিক
হুমায়ুন খালিদ

হুমায়ুন খালিদ করটিয়া সা’দত কলেজ ছাত্র সংসদের সহ-সভাপতি (১৯৫৩-১৯৫৪) এবং তৎকালীন নূরুল আমিন সরকারের বিরুদ্ধে সংগ্রামী ভূমিকা পালন করেন। আওয়ামী লীগের মনোনয়নে তৎকালীন জাতীয় পরিষদ সদস্য নির্বাচিত হন (১৯৭০)। জাতীয় মুক্তি সংগ্রামে তার অংশগ্রহণ স্বর্ণাক্ষরে লেখা থাকবে (২৫ মার্চ ১৯৭১)।  ৮ মাস এফজে সেক্টর (ভারত) মুক্তিবাহিনীর ম্যোটিভেশনের দায়িত্ব পালন করেন সেই সাথে  তিনি ৪ মাস গেরিলা ট্রেনিং নেন এবং ১৬ হাজার মুক্তিবাহিনীর সদস্য শপথ নিয়ে মুক্তিসংগ্রামে আত্মনিয়োগ করতে দেশের অভ্যন্তরে প্রবেশ করে। প্রখ্যাত মুক্তিযোদ্ধা বঙ্গবীর আব্দুল কাদের সিদ্দিকী বীরোত্তমকে তিনি উন্নতমানের অস্ত্র যোগানের ক্ষেত্রে প্রত্যক্ষ সহায়তা করেন এবং টাঙ্গাইল, ময়মনসিংহ'র ভালো ভালো মিলিটান্ট ছেলেদেরকে বঙ্গবীর আব্দুল কাদের সিদ্দিকী বিরোত্তমের কাছে সরাসরি পাঠিয়ে দিতেন। স্বাধীনতার পর তিনি দেশ গড়ার কাজে ঝাঁপিয়ে পড়েন। বাংলাদেশের শাসনতন্ত্র কমিটির অন্যতম সদস্য হিসেবে গুরুত্বপূর্ণ ভূমিকা রাখেন(১৯৭২) এবং বাংলাদেশ জাতীয় সংসদ সদস্য নির্বাচিত হন (১৯৭৩)। সামরিক অভ্যুত্থানের পর রাজনীতি থেকে অবসর গ্রহণ করেন (১৯৭৫)। ২৯ ডিসেম্বর ২০০২ সালে হুমায়ুন খালিদ মৃত্যুবরণ করেন।

জন্ম 
টাঙ্গাইল জেলার  দেলদুয়ার উপজেলার সুবর্ণতলীতে তিনি জন্মগ্রহণ করেন (১ আগস্ট ১৯৩৫)।

শিক্ষাজীবন
ঢাকা বিশ্ববিদ্যালয় থেকে এমএ (১৯৫৯) এবং এলএলবি (১৯৬৭) ডিগ্রি লাভ করেন।

কর্মজীবন
নাগরপুর কলেজ থেকে অধ্যাপনার পর শরীয়তপুর হাজী শরীয়তুল্লাহ কলেজর প্রতিষ্ঠাতা প্রিন্সিপাল হিসেবে দায়িত্ব পালন করেন (১৯৯২)। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন টাংগাইল-৯  আসন থেকে সংসদ সদস্য নির্বাচিত হন।

সফলতা
তিনি টাঙ্গাইল জেলার শ্রেষ্ঠ কলেজ শিক্ষক হিসেবে প্রেসিডেন্ট পুরস্কার প্রাপ্ত হন।

উল্লেখযোগ্য গ্রন্থ
 চরমোনাই পীর সাহেব কেবলা, 
 ভারতে কয়েকদিন, 
 মওয়াজে কারিনয়া (চার খন্ড), 
 আদর্শ শিক্ষক ও শিক্ষা।

তথ্যসূত্র

বাংলাদেশের স্বাধীনতা যুদ্ধে জড়িত ব্যক্তি
মুক্তিবাহিনীর কর্মকর্তা
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
টাঙ্গাইল জেলার রাজনীতিবিদ
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
জাহ্নবী চৌধুরানী

জাহ্নবী চৌধুরানীমাত্র ১৩ বছর বয়সে স্বামী গোলকনাথ রায় চৌধুরীর মৃত্যুর পর সন্তোষ জমিদার বাড়ি মালিকানা লাভ করেন এর সঙ্গে সঙ্গে বিভিন্ন জনহিতকর কাজেও যথেষ্ট অবদান রাখেন।

শিক্ষা প্রচারে অবদান
তৎকালীন বৃহত্তর ময়মনসিংহ জেলার দ্বিতীয় ইংরেজি (এমই) বিদ্যালয় হিসেবে সন্তোষ জাহ্নবী উচ্চ বিদ্যালয় স্থাপন করেন (১৮৭০)। ১৯৯৯ সালে মাওলানা ভাসানী বিজ্ঞান ও বিজ্ঞান প্রযুুক্তি বিশ্ববিদ্যালয় প্রতিষ্ঠা করা হয় উক্ত জমিদার বাড়িতে।জমিদার বাড়ির কিছু ভবন বর্তমানে পরিচর্যার অভাবে আস্তে আস্তে ধ্বংসের মুখে এবং উক্ত ক্যাম্পাশে এখনও মন্দির ও মঠ আছে জমিদারের স্মৃতি টিহ্ন হিসাবে।

চিকিৎসা ক্ষেত্রে অবদান
তিনি জনস্বাস্থ্যের প্রতি লক্ষ রেখে সন্তোষে নিজ বাড়ির আঙি্নায় স্বামীর নামে দাতব্য চিকিৎসালয় প্রতিষ্ঠা করেন।  ১৮৭০ খ্রিষ্টাব্দে ছয়আনীর জমিদার শ্রীমতি জাহ্নবী চৌধুরানী একটি পাঠশালা ও দাতব্য চিকিৎসালয় নির্মাণের সিদ্ধান্ত নেন। কিন্তু তখন এ অঞ্চলে ছিলনা কোন ইটভাটা ছিল না,ইট তৈরীর জন্য তার নির্দেশে সন্তোষ এলাকার জমি থেকে মাটি উত্তোলন করা হয়। এখান থেকে উত্তোলিত মাটি দিয়েই নির্মাণ করা হয় পাঠশালা ও দাতব্য চিকিৎসালয়। যা বর্তমানে জাহ্নবী উচ্চ বিদ্যালয় ও টিবি ক্লিনিক নামে পরিচিত।

অন্যান্য অবদান
বিদ্যালয় ও টিবি ক্লিনিক করার জন্য মাটি উত্তোলনের কারণে সেখানে তৈরী হয় ইংরেজী অক্ষর “টি” আকৃতির বিশাল গর্তের। পরে জমিদার জাহ্নবীর নির্দেশে প্রজাদের পানীয় জলের ব্যবস্থা করার জন্য পুকুরে রুপান্তর করা হয়। জাহ্নবী চৌধুরানী বাংলায় লেখা পড়া ভাল জানিতেন । বঙ্গদেশে যে সমুদয় মহিলা জমিদার স্বীয় তীক্ষ বুদ্ধি বলে জমিদারী শাসন করিয়া বিখ্যাত হইয়াছেন, তিনি তাহাদের মধ্য অন্যতম । তিনি স্বীয় ক্ষমতা বলে অনেক অর্থ সৎ কার্য্যে ব্যয় করিয়াও জমিদারীর আয় বহুল পরিমাণে বৰ্দ্ধিত করিয়াছিলেন । তিনি বৈকুণ্টনাথ রায় চৌধুরীকে দত্তক গ্রহণ করেন ।বৈকুণ্টনাথ জাহ্নবী দেবীর জীবিত কালেই অকালে অপুত্রক পরলোক গত হন । তাহার পুত্ৰ বধু রাণী দিনমনি চৌধুরাণী পরে হেমেন্দ্রনাথ রায় চৌধুরীকে দত্তক গ্রহণ করেন । মহিয়সী জাহ্নবী চৌধুরাণী ১৩০৬ বাংলার ১৩ই ফালগুন পরলোক গমন করেন।

তথ্যসূত্র
 জাহ্নবী চেীধুরানীর ছবি-সন্তোষ জাহ্নবী উচ্চ বিদ্যালয় হতে সংগ্রীহীত।

বাংলাদেশী জনহিতৈষী
বাঙালি জনহিতৈষী নারী
বাঙালি জমিদার
আবু কায়সার

আবু কায়সার একজন বাঙ্গালী কবি, শিশুসহিত্যিক ও অনুবাদক যিনি বাংলাদেশে ষাট দশকের কবি হিসেবে চিহ্নিত। তার বিখ্যাত কাব্যগ্রন্থ আমি খুব লাল একটি গাড়িকে পাঠকনন্দিত। তিনি কবি হলেও বাংলা শিশুসাহিত্যে তার অবদান যথেষ্ট। কচি ও কাঁচা পত্রিকায় ধারাবাহিকভাবে প্রকাশিত রায়হানের রাজহাঁস উপন্যাসটির জন্য তিনি খ্যাতি লাভ করেন। একে কেউ কেউ বলেছেন, ‘একালের পথের পাঁচালি’। তিনি ঔপন্যাসিক হেনরী মিলারের তিনটি উপন্যাস বাংলা ভাষায় অনুবাদ করেছিলেন।

প্রাথমিক জীবন 
কায়সারের জন্ম ১৯৪৫ সালের ১২ ফেব্রুয়ারি পশ্চিমবঙ্গের অন্তর্গত মুর্শিদাবাদের জিয়াগঞ্জে। তিনি ঢাকা বিশ্ববিদ্যালয় থেকে বাংলায় স্নাতক করেন।

কর্মজীবন 
বিভিন্ন পত্রিকায় সাংবাদিকতা করেছেন তিনি। দৈনিক ইত্তেফাক, দৈনিক গণকণ্ঠ, সংবাদ, দৈনিক ভোরের কাগজ, দৈনিক যুগান্তর এবং সাপ্তাহিক বিচিত্রা ও সিকদার আমিনুল হক সম্পাদিত সাপ্তাহিক বিপ্লব ছিল তার কর্মক্ষেত্র।

উল্লেখযোগ্য গ্রন্থ 
 আমি খুব লাল একটি গাড়িকে (কবিতা),
 লজ্জার দেরাজ (কবিতা),
 সব পাখি আসে (উপন্যাস),
 পলি মাটির পুতুল (শিশুসাহিত্য),
 রায়হানের রাজহাঁস (শিশুসাহিত্য),
 যাদু সম্রাট পি.সি. সরকার (জীবনী),
 বুলগেরিয়ার গল্প (অনুবাদ)।

পুরস্কার ও স্বীকৃতি 
 অগ্রণীব্যাংক শিশুসাহিত্য পুরস্কার (২ বার)
 নুরুল কাদের ফাউন্ডেশন শিশুসাহিত্য পুরস্কার
 টাঙ্গাইল সাহিত্য সংসদ প্রবর্তিত টাঙ্গাইল সাহিত্য সংসদ পুরস্কার।
 ২০০৫ সালের ১ মে মৃত্যুর পর তাকে নিয়ে সব্যসাচী আবু কায়সার প্রচ্ছদনামে একটি স্মারকগ্রন্থ প্রকাশিত হয়েছিল কবি মোহাম্মদ আবদুল মাননান এবং মাহমুদ কামালের যৌথ সম্পাদনায়।

তথ্যসূত্র 

১৯৪৫-এ জন্ম
২০০৫-এ মৃত্যু
বাংলাদেশী কবি
বাংলাদেশী সাহিত্যিক